Koppsetingin skal verða framd, innan kvinnan fyllir 28 ár og innan drongurin fyllir 18 ár. Danska barnakoppsetingarskráin verður fylgd. Nógvar av koppsetingunum eru samansettar og verja tískil fyri tveimum ella fleiri sjúkum samstundis. Eftir tær báðar HPV-koppsetingarnar ert tú at rokna sum vardur fyri uml. 90% av teimum HPV-typunum, sum kunnu elva til krabbamein. Hvat kann eg gera? Á apotekinum kann plástur og krem við lokaldoyvandi evni (lidokain + prilokain) keypast. Emla ella Tapin, sum hesin lokal-doyvandi heilivágurin eitur, doyvir húðina og skal setast á í minsta lagi 1 tíma, áðrenn prikað verður.